મિસ અર્થ ઇન્ડિયા 2016માં કુલ 37 યુવતીઓમાં ગુજરાતમાંથી ત્રણ યુવતીઓની પસંદગી થઇ છે જેમાં સૌ પ્રથમવાર દાહોદ જિલ્લામાંથી આ સ્પર્ધા માટે ગુજરાતની યુવતી અપૂર્વા હેમંતકુમાર કુમાર ગુજરાતનું નેતૃત્વ કરશે. આ અગાઉ 2008માં મિસ અર્થ ઇન્ડિયામાં વડોદરાની તન્વી વ્યાસ વિજેતા થઇ હતી. દાહોદ જિલ્લાની આ ઔતિહાસિક ઘટના છે જેમાં પ્રથમ વખત કોઇ યુવતી મિસ અર્થ ઇન્ડિયા સુધી પહોંચી છે. અપૂર્વાની પસંદગી ફાઇનલ સ્પર્ધા માટે થતાં તેમના પિતા અને ઘર પરિવારના સભ્યોમાં આનંદની લાગણી છવાઈ છે.